  Майя Бывальцева Ижкарысь «Столичный» микрорайонын школаез пусъем радлыкъя пукто. 26-тӥ коньывуонэ лэсьтӥськон интые вуылӥз Удмуртиысь кивалтэтлэн тӧроез Виктор Савельев. «Лэсьтӥськон интыын ужъёс мыно пусъем радлыкъя. Шумпотымон, лэсьтӥськон компанилэн аслаз ужпӧрез вань шуыса. Объект пусъем дыре йылпумъямын луыны кулэ. Солы луонлыкъёс вань. Дышетскисьёс понна школа усьтӥськоз 2017-тӥ арын 1-тӥ куарусёнэ. Элькун кивалтэт та бадӟым лэсьтӥськонэз чакласа возёз», — вераз кивалтэтлэн тӧроез. Тодэ вайытом, Россиысь Спецстройлэн ёзъёсыз 825 дышетскисьлы чаклам 3 этажъем юртэз таяз арын куартолэзе пуктыны кутскизы. «Столичный» микрорайонысь школа нырысетӥез, кудзэ Удмуртиын пукто дышетонэз азинтонъя выль федерал программа улсын. Али лэсьтӥськисьёс берпуметӥ этажлэсь борддоръёссэ ӝутонэз йылпумъяло, нош стадион пинал спортсменъёсты пумитаны ӝоген дась луоз. Тегъёс: Мерлык Дышетон Ижкар ВикторСавельев Удмуртия нылпиос школаос кивалтэт лэсьтськон  